Vizita e ardhshme e Presidentit Obama në Australi dhe diplomacia amerikane
Australianët e shohin vizitën si një sinjal se diplomacia amerikane po përqendrohet gjithnjë e më shumë tek Azi-Paqësori
Në muajin shtator, Sekretarja e Shtetit Hillari Klinton kryesoi një ceremoni zyrtare festimesh për traktatin që garanton sigurinë e Australisë, e cila është bërë një ndër aleatët më besnikë të Amerikës. Asnjë vend tjetër nuk ka kontribuuar në luftime përkrah Shteteve të Bashkuara në secilin nga konfliktet madhore që nga Lufta e Parë Botërore. Megjithëse vizita e Presidentit Obama në Kanbera dhe Darvin pritet ta forcojë këtë miqësi, Xhefri Garet, kreu i Qendrës për Studime mbi Shtetet e Bashkuara në Universitetin e Sidnejt thotë se kjo vizitë ka të ngjarë të shënojë një zhvendosje vendimtare në diplomacinë amerikane: Zoti Garet beson se Australia po merr një rol më të madh në zhvillimet tregtare dhe të sigurisë. Presidenti Obama pritet të njoftojë planet për të dislokuar marinsa amerikanë në Australinë veriore, një hap që ka zgjuar shqetësime për Kinën. Tom Switzer i Universitetit të Sidnejt beson se nevojitet një diplomaci e kujdesshme australiane për të balancuar synimet e saj ushtarake dhe ekonomike: Angazhimi i Australisë në Afganistan do të analizohet gjatë vizitës së Presidentit Obama. Viktimat e kohëve të fundit nuk e kanë mpakur vendosmërinë e Kanberës për ta çuar deri në fund misionin, megjithëse aktivisti kundër luftës Pip Hinman thotë se trupat australiane duhet të kthehen në atdhe menjëherë: Megjithëse lufta në Afganistan nuk gëzon popullaritet tek një numër i madh australianësh, anketat tregojnë se aleanca me Shtetet e Bashkuara gjen mbështetje të gjerë në këtë vend: Ja se si shprehet një grua: Një burrë komenton kështu: Australia vazhdon të ketë lidhje të forta kulturore me Britaninë dhe mirëqënia e saj po varet gjithnjë e më shumë nga Kina. Por udhëheqës të ndryshëm në Australi kanë thënë se faktori më i vlefshëm i është aleanca e sigurisë me Shtetet e Bashkuara. Zoti Obama do të jetë presidenti i pestë i Shteteve të Bashkuara që viziton Australinë gjatë mandatit presidencial.